Pühapäeval filmis Stephens õõvastava video sellest, kuidas mõrvas juhuslikult valitud mehe. Ta lasi ohvri tänaval maha, samal ajal oma tegu filmides.
#000000
Kuriteole järgnes inimjaht, et ohtlik mõrvar tabada. Videos praalis julmur, et on inimesi tapnud veelgi, seega oli põhjust pidada teda äärmiselt ohtlikuks.
#000001
Clevelandist Pennsylvaniasse põgenenud Stephens lasi ennast maha, kui politsei talle järele jõudis. Üks politseinik sooritas manöövri, millega rammis Stephensi Ford Fusionit. Politsei kirjeldab, et kui mõrvari auto rammimise järel juhitavuse kaotas, haaras ta püstoli ja tappis ennast lasuga pähe.
#000002
Videos oli Stephens väidetavalt käskinud Godwinil öelda kellegi naisterahva nime, seejärel öelnud: "Tema on põhjus, miks sinuga nii juhtub!". See naine ise on CNN-i väitel täielikus šokis, Stephens oli tema sõnul armastav isa. Clevelandi politsei rõhutab, et juhtunus ei ole ühtegi teist süüdlast peale Stephensi enda.
#000004